हे। मैं एक और लूँगा, जोड़ देना मेरे…
शुक्रिया।
आपके दोस्त पहले ही बिल भर चुके हैं।
कौन?
क्या?
एक अभियुक्त और एक सरकारी वकील एक बार में जाते हैं।
तुम यहाँ के सदस्य हो?
इनकी मेहरबानी कि इन्होंने 17 साल बाद भी मेरी सदस्यता फिर से चालू कर दी।
क्या मैं तुम्हारे साथ बैठ सकता हूँ, टॉम?
टॉम, क्या मैं तुम्हें टॉम कह सकता हूँ?
मैं… मैं बस निकल ही रहा था।
ठीक है।
हे।
तुमने मेरे बेटे को क्या दिया था?
- क्या? - उस दिन।
मुझसे झूठ मत बोलना।
मैंने अपने सुरक्षा कैमरे पर तुम्हें उसे कुछ देते हुए देखा था। वह क्या था?
नहीं, नहीं… मैंने उसे कुछ नहीं दिया था।
उसने मुझे यह दिया था।
ज़ैक को मेरे बच्चे का सपना आया था,
मेरे अजन्मे बच्चे, एडम का।
और उसके सपने में,
लगता है, वह ऐसा दिखता था।
यह बहुत ख़ूबसूरत चित्र है।
यह…
वह तुम्हें यह क्यों बताएगा?
- वह तुमसे क्यों बात करेगा? - पता नहीं।
कभी-कभी, अजनबियों से बात करना… शायद अपने माँ-बाप से बात करने से ज़्यादा आसान होता है।
इससे मुझे ऐसा महसूस हुआ कि ज़ैक…
उसे पिता की बहुत ज़रूरत है, टॉम।
तुम मेरे बेटे को नहीं जानते।
नहीं, नहीं, नहीं, नहीं। हाँ। बिल्कुल नहीं, मेरा यह मतलब नहीं…
तुम्हीं उसके पिता हो।
ज़ाहिर है।
बस यही सोचता हूँ कि काश मुझे भी पिता बनने का मौक़ा मिला होता।
क्योंकि इसे देखकर…
इसे देखकर मुझे मेरे बच्चे, मेरे एडम की याद आती है।
और मैं कुछ भी करने को तैयार हूँ…
अपने बेटे से एक छोटी सी मुलाक़ात भर के लिए।
मैं… क्या…
भले… भले ही कुछ भी करना पड़े, मैं आग में से गुज़र सकता हूँ,
मैं काँच खा सकता हूँ, मैं कुछ भी कर सकता हूँ,
उसे बस जानने के लिए। पल भर के लिए ही सही।
और ताकि वह मुझे जान सके।
लेकिन यह मेरे बस में कहाँ है?
माफ़ करना। मैंने थोड़ी पी रखी है, माफ़ करना।
मेरी ड्रिंक के लिए शुक्रिया।
गुड नाइट, सरकारी वकील महोदय।
नोआ धत्
नोआ रूबेन रमीरेज़ की अपील नामंज़ूर हो गई
क्या मज़ाक़ है।
तुम्हें कोई मदद चाहिए?
क्या तुम यहीं रहती हो?
मैक्स केडी यहाँ नहीं है।
मैक्स यहाँ नहीं आता। तुम्हें यहाँ से चले जाना चाहिए।
जाओ।
मुझे नहीं पता वह कहाँ है।
यहाँ मत आया करो।
उन्हें प्यार के बारे में क्या पता, मेरी जान?
उन्हें प्यार के बारे में क्या पता?
कुत्ते के पट्टे की झंकार भी उनके लिए काफ़ी है
कुत्ते के पट्टे की झंकार भी उनके लिए काफ़ी…
केप फ़ियर
जॉन डी. मैकडॉनल्ड के उपन्यास
"दी एक्सीक्यूशनर्स" पर आधारित
"केप फ़ियर" फ़िल्मों पर आधारित पटकथा : वेस्ली स्ट्रिक और जेम्स आर. वेब
आप कॉफ़ी क्यों बना रहे हैं?
क्योंकि इनकी कॉफ़ी का स्वाद पसीने से भीगे गद्दे जैसा है।
क्योंकि मुझे देर हो रही है।
आप जा रही हैं?
आपने कहा था कि आप मुझे फ़ुटबॉल मैच के लिए ले जाएँगी और मुझे गाड़ी चलाने देंगी।
मुझे किसी की निगरानी में अपने ड्राइविंग के घंटे पूरे करने हैं ताकि मुझे मेरा लाइसेंस मिल सके।
बच्चे, मुझे माफ़ कर दो, मैं नहीं आ सकती।
हमें बाहर जाकर रूबेन से मिलना है।
हमेशा कुछ ना कुछ होता है, है ना?
मॉर्निंग, रे।
यह तुमने बनाई है?
हाँ।
ऐसा नहीं है कि मुझे अपनी पत्नी की बनाई कॉफ़ी पसंद नहीं है, पर…
ज़ैक! डॉ. कार्लायल यहाँ पहुँचती ही होंगी! उम्मीद है तुम तैयार हो रहे होंगे!
मैं आज ज़ैक के सेशन में नहीं आ पाऊँगी। माफ़ करना।
कोई बात नहीं। मैं सम्भाल लूँगा।
एक और चीज़ जो मॉम ने कहा था कि वह करेंगी और नहीं कर रही हैं।
लाइसेंस।
मैं तुम्हें बाद में ड्राइविंग करवाने ले चलूँ?
नहीं, आपने मुझसे वादा नहीं किया था।
जोरू के ग़ुलाम मत बनिए।
माफ़ करना?
नैट।
अपने डैड से इस तरह बात मत करो।
कौन से डैड से? टॉम से या पॉल से?
हे। अपनी ज़ुबान सम्भालो।
आप चाहती हैं कि मैं सब कुछ सही करूँ, ताकि आपको मुझ पर ध्यान ना देना पड़े।
मैं इससे कमबख़्त तंग आ गई हूँ।
पता है लोग क्या कहते हैं,
"बिना लाइसेंस वाले 17 साल के बच्चे का ग़ुस्सा बहुत ख़तरनाक होता है।"
चलो, किसी शांत जगह चलते हैं,
जैसे जेल।
अब मुझसे नहीं होगा।
मैं हार मानता हूँ।
अभी हार मत मानो, रूबेन। हमारे पास अभी भी कुछ दाँव बाक़ी हैं।
हम गवर्नर पर दबाव डाल सकते हैं, ताकि आख़िरी समय पर फाँसी रुकवा सकें।
एक और प्रेस कॉन्फ़्रेंस करेंगे?
उससे किसी को कोई फ़र्क़ नहीं पड़ता।
बस रहने दीजिए।
जज तुमसे सहानुभूति रखते हैं।
अगर हम ऐसा कोई नया सबूत ढूँढ पाएँ जो फ़ैसले को प्रभावित कर सकता हो…
और अगले दो हफ़्तों में हमें नया सबूत कहाँ से मिलेगा?
हम फिर से वॉरेन पिट के पीछे जाएँगे।
क्या मैं आपको याद दिलाऊँ कि हम उसे स्माइली क्यों कहते हैं?
वह आदमी लोगों की गर्दन काटते हुए मुस्कुराता है।
जब माया कुक को गोली मारी गई थी, वह वहाँ मौजूद था।
वह जानता है कि तुम वहाँ नहीं थे।
उसने आंड्रे किंग को गोली चलाते हुए देखा था।
स्माइली पर अभी भी हत्या में शामिल होने का आरोप लग सकता है।
रूबेन।
मैं तुम्हारी जान बचाने के लिए अपनी हर मुमकिन कोशिश करूँगी,
भले ही तुम्हें यह पसंद हो या ना हो।
मैं ख़ुद जाकर उसे सच बोलने के लिए राज़ी करूँगी।
ठीक है।
तो पिछले हफ़्ते, मैंने ज़ैक को कुछ तरीक़े सिखाए थे, ताकि यह अपने जज़्बात पर क़ाबू करना सीख जाए।
लेकिन कभी-कभी, अपनी भावनाओं को बिना बोले व्यक्त करना ज़्यादा आसान होता है।
यह फिर से सोफ़िया से सम्पर्क करने की अपनी इच्छा भी ज़ाहिर करता रहा है,
लेकिन हमने इस बारे में बात की है कि यह ऐसा क्यों नहीं कर सकता।
डॉ. कार्लायल, बुरा मत मानिएगा,
ज़ैक ने पिछले साल एक ग़लती की और इसे इस बात का एहसास है।
इसीलिए हम महीनों से लगातार ये सेशन कर रहे हैं,
ताकि यह फिर से सामान्य अवस्था में लौट सके।
लेकिन मुझे… मुझे…
मुझे यहाँ कोई समाधान निकलता हुआ नज़र नहीं आ रहा है।
अगर हम लोगों को एक समस्या के रूप में ना देखें तो कैसा रहे?
इंसान थेरेपी लेता ही इसलिए है ताकि वह बेहतर हो सके।
टॉम…
हाँ।
ज़ैक ने मुझे बताया,
जब आप इसकी उम्र के थे, आपका एक बड़ा भाई था जिसकी मौत हो गई थी…
एक कार दुर्घटना में।
उसका इससे क्या लेना-देना है?
शायद हम साथ मिलकर उस बारे में बात कर सकते हैं।
ज़ैक के साथ।
आपने हमारी बहुत मदद की है।
लेकिन मैं अपने बेटे को जानता हूँ,
और यह इसे गम्भीरता से नहीं ले रहा है, क्योंकि यह आपको गम्भीरता से नहीं लेता है।
इसलिए, मुझे लगता है कि हमें एक नया थेरेपिस्ट ढूँढना होगा।
लेकिन आपका शुक्रिया।
तुम अच्छी गोलकीपर हो।
मैंने नहीं सोचा था कि मैं तुमसे दोबारा मिलूँगी।
क्या चल रहा है?
मैं नया टैटू बनवाने जा रही हूँ।
साथ चलकर मेरा हाथ पकड़ना चाहोगी?
उसे ठीक करने के लिए चूमना चाहोगी?
तुमसे यह छूट कैसे गई? कैसे?
कैली, यह अभ्यास चल रहा है।
वाह, तुम्हारी दोस्त तो सच में नशे में है।
फिर मिलते हैं।
शायद हमें एक असली टैटू पार्लर में जाना चाहिए।
ज़्यादा नखरे मत करो।
यह बस थोड़े समय के लिए यहाँ है।
हे!
देखो मैं क्या लाई हूँ।
मुझे पता था तुम वापस आओगी, जान।
तो, तुम्हारी दोस्त को क्या बनवाना है?
नैट अपने निपल्स पियर्स करवाना चाहती है।
यह मज़ाक़ कर रही है।
मैं… मैं बस यहाँ इसकी हिम्मत बढ़ाने आई हूँ।
कौन मज़ाक़ कर रहा है?
क्या तुम नहीं चाहतीं कि वह पियर्स करे?
क्या यही बात है?
मुझे हँसी नहीं आ रही है। मैं बाहर इंतज़ार करती हूँ।
मैंने अपनी पियर्सिंग ख़ुद की थी।
पहले एक तेज़ चुभन होती है,
और फिर आपका शरीर एंडॉर्फ़िन से भर जाता है,
और फिर आप पर अचानक…
जोश सा छा जाता है।
आपको लगता है कि आप वाक़ई ज़िंदा हैं।
मेरी मॉम मुझे मार डालेंगी।
तुम्हें मुझ पर भरोसा है ना?
तुम्हें पक्का यह करना आता है ना?
मुझ पर भरोसा करो।
मैं बहुत नरमी से करूँगी।
बशर्ते तुम ख़ुद मना ना कर दो।
सिर्फ़ मेरा बायाँ वाला।
पियर्स्ड निपल के साथ तुम बहुत आकर्षक लगोगी।
इसे पकड़कर रखो, बिल्कुल यहीं। बस यहीं।
ठीक है।
उलटी गिनती गिनो।
तीन।
दो।
धत्।
हे भगवान।
शाबाश, मेरी जान।
ज़रा रुको!
मिस्टर पिट। स्माइली, है ना?
मेरा नाम ऐना बॉडन है, मैं एक वकील हूँ।
माफ़ करना,
- अभी मेरे पास समय नहीं है। - इसमें ज़्यादा देर नहीं लगेगी।
देखिए, सवाना पुलिस विभाग के ख़िलाफ़ ग़लत आचरण वाले मामले में,
आपको मुआवज़े के तौर पर पैसे मिल सकते हैं।
- सच में? - हाँ।
फिर तो अंदर आ जाइए।
शुक्रिया।
मेरी बच्ची, रोज़ में विटामिन बी की कमी है।
यह कम हड्डियाँ खाती है,
लेकिन अब पापा इसका ख़याल रखेंगे।
यह लो, बच्चे।
तो, आप मुझसे क्या पूछना चाहती हैं?
मैं कुछ रीसर्च कर रही थी, उसमें आपका नाम सामने आया।
सवाना पुलिस विभाग, उन्होंने आपकी और आपके दोस्तों की पार्टियों को निशाना बनाया था, है ना?
पुलिस…
- वे हमेशा हम पर नज़र रखते हैं। - हाँ।
क्या आपको अगस्त 2003 में, बार्टन काउंटी में
डेरियस बैनेट के घर पर हुई पार्टी याद है?
क्या यह वही पार्टी है जहाँ… जहाँ उस लड़की को…
जहाँ उस लड़की को गोली मार दी गई थी?
हाँ, मैं उस पार्टी में था।
पुलिस ने मेरी कोहनी तोड़ दी थी।
तो, क्या आप मुझे एक चेक बनाकर देने वाली हैं?
आप पार्टी में थे। क्या आपको ऐसा और कोई व्यक्ति याद है जो वहाँ मौजूद था?
इससे मुझे बस जज के सामने आपके बयान की पुष्टि करने में मदद मिलेगी।
अपना फ़ोन निकालो।
माफ़ करना?
तुम यह साबित करना चाहती हो कि मैं उस कमरे में मौजूद था,
जहाँ उस लड़की को गोली मारी गई थी।
ताकि मैं अपराध में शामिल नज़र आऊँ।
नहीं। नहीं। कौन से अपराध में शामिल?
अपना फ़ोन निकालो।
मुझे लगता है मुझे चलना चाहिए और फिर…
तुम्हें लगता है मुझे नहीं पता कि यहाँ रिकॉर्डिंग करने के लिए सिर्फ़ एक पक्ष की सहमति काफ़ी है?
मैं तुम्हें अपराध में शामिल दिखाने की कोशिश नहीं कर रही थी,
- मैं बस… - नहीं, नहीं।
एक आदमी की जान बचाने की कोशिश कर रही थी।
एक आदमी की जान बचाने की कोशिश कर रही थी, ठीक है।
- हाँ। - तो तुम यह कर रही हो।
तुम जानते हो कि रूबेन रमीरेज़ निर्दोष है।
तुम उस पार्टी में मौजूद थे।
तुम जानते हो कि वह वहाँ नहीं था।
जाओ।
कमबख़्त दफ़ा हो जाओ!
ज़ैक!
- हे। हाय। - हे। हे।
तुम वहाँ अंदर क्या कर रहे थे?
मैं बस… मैं… मैं अपने एसिक्स जूते ढूँढ रहा था।
क्या… आपके हाथ में यह क्यों है?
मैंने सोचा कि हम थोड़ा समय का फ़ायदा उठा सकते हैं।
हे, तुम्हारे पैर की उँगली कहाँ है?
मैं उसे फिर से खा गया।
सच बताओ।
मैंने… मैंने… मैंने वह फेंक दी।
ठीक है।
ठीक है, वैसे, यह… यह…
यह शायद फ़ायदा ही करेगा।
तो मुझे गराज में हमारा सारा पुराना सामान मिल गया।
चला जाए?
- मुझे… मुझे… मुझे सच में नहीं… - क्या? चलो भी।
तुम्हें मछलियाँ पकड़ना बहुत पसंद है।
बचपन से ही।
तुम्हें याद है जब तुम्हारी लाइन पर एक भारी-भरकम ट्राउट मछली फँसी थी,
वह तुम्हें पानी में खींचने वाली थी, पर मैंने तुम्हारी कमीज़ पकड़ ली, और तुमने फिर भी उसे बाहर निकाल ही लिया?
- हाँ। - चलो, आज यही करते हैं, चलो।
हम इसी समय टायबी जा सकते हैं।
- एक नाव किराए पर ले लेंगे। - दरअसल…
दरअसल स्कैड में एक स्टूडेंट आर्ट शो हो रहा है जो मैं जाकर देखना चाहता था।
बढ़िया। फिर आर्ट शो ही चलते हैं।
स्कैड, चलो, वहीं चलते हैं।
- ठीक है। - नीचे आ जाओ।
रूबेन रमीरेज़ जैसे निर्दोष लोग जेल कैसे पहुँच जाते हैं?
क्योंकि पुलिस और सरकारी वकील अपनी आँखें बंद कर लेते हैं।
रमीरेज़ को आज़ाद करो
रूबेन रमीरेज़ को आज़ाद करो
वे जानबूझकर कुछ नहीं देखते।
सीएनएन - समाचार
वे शुरुआत से जानते थे कि रूबेन रमीरेज़ निर्दोष है,
लेकिन उन्होंने उस पर दबाव डाला।
उन्होंने उस पर अपराध स्वीकार करने के लिए दबाव डाला।
हाँ। और मैं आपको बता दूँ कि मैं इस बारे में बहुत कुछ जानता हूँ।
क्योंकि वे पहले ही तय कर चुके थे कि मैं ही दोषी था।
और मैंने 17 साल खो दिए।
कमबख़्त पूरे 17 साल।
तो, मैं गवर्नर से आग्रह करता हूँ।
प्लीज़, अपनी आँखें खोलिए।
इस परिवार और रूबेन रमीरेज़ को थोड़ा और समय दीजिए, प्लीज़।
तुम्हारे कहीं और होने की गवाह एमी ब्रैनकाटो थी। क्या तुम्हें पता था वह झूठ बोल रही है?
मैक्स, आप केडीहॉक्स को कोई मैसेज देना चाहेंगे? हम आपसे बहुत प्यार करते हैं!
बुरा मत मानिएगा, लेकिन हम सिर्फ़ रूबेन रमीरेज़ से जुड़े सवालों के जवाब देंगे।
लेकिन आप परिवारों से क्या कहना चाहेंगी?
मेरा मानना है कि हमारे पास नए केस के लिए पर्याप्त सबूत हैं।
मेरी बेटी मर गई।
माया के लिए न्याय
दान से जुड़े सवालों के लिए
यहाँ मौजूद मेरे सहकर्मियों से सम्पर्क कीजिए। शुक्रिया।
आपकी पत्नी की मौत से पहले आप उनसे सम्पर्क में नहीं थे?
ए. रसल केडी ने पुलिस को आड़े हाथों लिया
डेली टॉप स्टोरी - केडी पूर्व वकील के साथ मिलकर काम कर रहे हैं
रूबेन का ज़िक्र तक नहीं है। सब कुछ बस क्लिक पाने के लिए सनसनीख़ेज़ बना दिया जाता है।
मुझे शक है कि गवर्नर का ध्यान इस पर जाएगा।
शायद रूबेन सही कह रहा था। शायद यह बस समय की बर्बादी है।
तो हम स्माइली से फिर से बात करेंगे।
उससे कोई फ़ायदा नहीं होगा।
नहीं, हमें बस उससे इस बात की पुष्टि करवानी है कि आंड्रे पार्टी में था।
इसे एक नया सबूत माना जाएगा।
देखो, उस आदमी ने तुम पर बंदूक तान दी थी।
मैं बस कह रहा हूँ।
हर केस नामुमकिन लगता है जब तक हल नहीं मिल जाता। तुम्हें तो यह बात अच्छी तरह पता होनी चाहिए।
ठीक है। ठीक है। मैं… मैं जाकर उससे दोबारा मिल लूँगा।
पता है वह बंदा, स्माइली?
उसने टारवॉटर जेल में कुछ साल बिताए थे जब मैं वहाँ था।
कमबख़्त बिल्कुल उसी जगह।
मुझे यक़ीन नहीं होता।
मैं उसे नहीं जानता था,
लेकिन मुझे नहीं लगता कि वह तुम्हारी बात बस यूँ ही मान लेगा।
और क्या? क्या तुम कोई मदद कर सकते हो?
तुम लोगों को मनाने में माहिर हो, ऐना।
हाँ।
लेकिन कुछ लोगों के लिए, मनाना काफ़ी नहीं होता।
उन्हें मजबूर करना पड़ता है।
और उसमें मैं मदद कर सकता हूँ, हाँ।
मुझे लगता है हम ख़ुद सम्भाल लेंगे, मैक्स।
ठीक है। उम्मीद करता हूँ कि तुम्हें जो चाहिए, वह तुम्हें मिल जाए।
उसकी जो भी पेशकश थी, वह फ़ायदा का सौदा नहीं है।
हे। बढ़िया कार है, बढ़िया सवारी।
मुझे जलन हो रही है।
मेरी टूटी-फूटी हंडे कार से?
हाँ, मैं… मैं अपने लिए एक कार लेने की कोशिश कर रहा हूँ।
अभी मैं, उसे क्या कहते हैं, राइडशेयर इस्तेमाल कर रहा हूँ।
वह भी कमाल है।
आपको एक अजबनी की कार में बैठना पड़ता है।
यह ख़तरनाक है।
और साथ ही, आपके पिछवाड़े पर उनके बच्चों की चिप्स चिपक जाती हैं।
जब आप बाहर निकलते हैं तो दुनिया बिल्कुल नई लगती है।
हाँ। देखो, मैं देख पा रहा हूँ कि तुम्हें मेरी किसी बात का बुरा लगा है।
और तुम्हें ऐसा क्यों लग रहा है?
एसजेएलपी,
वहाँ तुम काम करते हो, है ना?
तो मैं…
अगर मैं तुम्हारे मामले में टाँग अड़ा रहा हूँ या तुम्हारे रास्ते में आ रहा हूँ,
तुम इसे जो भी कहना चाहो, मैं माफ़ी चाहता हूँ।
क्योंकि जेल में मैंने सीखा था कि किसी और के रास्ते में कभी नहीं आना चाहिए।
क्योंकि जब आप ऐसा करते हैं, तो उसका नतीजा अच्छा नहीं होता।
आप यह भी सीखते हैं कि लोग आपकी मदद
तभी करते हैं जब उन्हें बदले में कुछ चाहिए होता है।
सही कहा। ठीक है। पता है क्या?
मैं बस रूबेन रमीरेज़ में ख़ुद को देखता हूँ, इसलिए मैं मदद करना चाहता हूँ।
बस इतना ही।
मुझे यह जानकर ख़ुशी हुई कि तुम्हारी मंशा नेक है।
और मुझे ख़ुशी हुई कि हमें अपने बीच की ग़लतफ़हमी को दूर करने का मौक़ा मिला।
"तू माद्रे।"
अरे, यार, अगर तुम्हें ऐसे और भी आर्ट शो में जाना हो, तो बस कह दिया करो।
यह शानदार है।
हाँ, हाँ।
मैं… मैं जल्दी से बाथरूम जाकर आता हूँ।
- ठीक है। - हाँ।
जब तुम हर सुबह नींद से जागती हो,
तो तुम्हें अच्छी तरह पता होता है कि दुनिया की कोई भी चीज़ तुम्हें परेशान नहीं कर सकती।
तुम अपना साधारण-सा दिन बिताती हो,
और रात में अपनी बेफ़िक्र साधारण-सी नींद सो जाती हो,
और उसमें शांत बचकाने सपने देखती हो।
और मैंने तुम्हें दुःस्वप्न थमा दिए।
मैं ज़ैक को लेकर स्कैड में एक आर्ट शो में आया हूँ। विराम।
अच्छा लग रहा है।
ओह, धत्।
- तुम्हें यहाँ नहीं होना चाहिए। - जानता हूँ। मैं… मैं ब…
मुझे बहुत बुरा लग रहा है। मुझे माफ़ कर दो…
- हे, मैं… - घर जाओ, कमबख़्त ठरकी कहीं के।
- हे! बस, आगे मत बोलो। - यार, मैं… मैं…
ज़ैक, हम यहाँ से जा रहे हैं। अभी। चलो।
- नहीं, नहीं… मैं… - हे, हे!
- यहाँ क्या हो रहा है? - बेथ, हम जा रहे हैं।
- हैलो, बेथ। - क्या तुम यहाँ जानबूझकर आए हो
- क्योंकि इसे पता था यह यहाँ होगी? - मॉम, रहने दो।
बेशक नहीं। यह बस एक इत्तेफ़ाक़ है।
नहीं। मैं… मैं बस आकर तुमसे मिलना चाहता था…
- यहाँ से निकल जाओ! - …ताकि मैं…
तुम्हारे बेटे ने मेरी बेटी को बेइज़्ज़त किया।
- ठीक है, मॉम… मॉम, चलिए। - यह ख़ुशक़िस्मत है कि गिरफ़्तार नहीं हुआ!
मैं जानता हूँ, और यह भी जानता है। और अपने किए का बोझ इसे परेशान भी कर रहा है।
मुझे माफ़ करो, मुझे इसकी ख़ैरियत की कोई परवाह नहीं है।
तुम्हें जो अपराधबोध महसूस हो रहा है, उसके पीछे एक वाजिब वजह है।
और तुम्हें कमबख़्त उसे बर्दाश्त करना होगा।
हे! इससे इस तरह बात मत करो।
- यह बिल्कुल ग़लत है। चलो। - नहीं, रुकिए। मुझे माफ़ कर दीजिए।
इसका कोई फ़ायदा नहीं है।
काश तुम मुझे बता देते कि हम वहाँ क्यों गए थे।
ऐसा करके तुमने सही नहीं किया।
अगर आप इसी बारे में बात करते रहेंगे, तो मैं जाकर अवन में अपना सिर डाल दूँगा।
ऐसा मत कहो। मत कहो!
म…
नहीं। नहीं। नहीं। नहीं।
- कमबख़्त यह क्या? - तुम क्या कर रहे हो?
आप क्या कर रहे हैं? डॉ. कार्लायल ने मुझे कुछ अभ्यास करने को कहा था।
ख़ुद को डुबोने का?
डाइव रीफ़्लेक्स!
- क्या? - साँस रोककर पानी के अंदर रहना,
यह आपके दिमाग़ को भ्रमित करता है, आपको शांत रखता है।
यार…
मैंने… तुम्हें देखा, तो जो सूझा वही किया।
मैं तुम्हारी मदद करना चाहता हूँ।
- मैं तुम्हें डराना नहीं चाहता। - आप चीज़ें और ख़राब कर देते हैं।
सोफ़िया के साथ आर्ट शो में, आपने सब गड़बड़ कर दी।
ज़ैक, तुम्हें उसकी माफ़ी की इतनी ज़्यादा ज़रूरत क्यों है?
क्योंकि मैं वैसा नहीं हूँ जैसा व…
क्योंकि मैं वैसा नहीं हूँ जैसा वह सोचती है।
जानता हूँ। मैं… मैं जान… मैं जानता हूँ कि तुम एक अच्छे इंसान हो।
- और कहीं ना कहीं, यार, तुम… - बस कीजिए। बस।
आप कमबख़्त ग्रीटिंग कार्ड वाली बातें बोल रहे हो।
क्या हुआ?
यह…
मुझे बदलाव स्वीकार करने में हमेशा से मुश्किल रही है,
और तुम्हारे साथ भी पक्का यही होता होगा।
जब मेरे भाई के साथ…
दुर्घटना हुई…
मैं हर रोज़…
नाश्ते पर उसे देखने की उम्मीद में जागता था…
और हर रोज़ उसे फिर से खो देता था।
आपने यह स्वीकार कैसे किया कि अब चीज़ें कभी भी पहले जैसी नहीं हो पाएँगी?
मैंने बस सोचा कि मैं कैसा इंसान बनना चाहता हूँ।
और समय के साथ, मैं वैसा बन भी गया।
और मुझे लगता है कि तुम भी यह कर सकते हो।
मुझे पता है तुम कर सकते हो।
हाँ।
सैमुअल डॉवेरी,
- प्लीज़ ग्राहक सेवा विभाग में आइए। - वाह।
सैमुअल डॉवेरी, प्लीज़ ग्राहक…
हे! यह ख़ूबसूरत कार बिकाऊ नहीं है।
नहीं, सच में?
बहुत अफ़सोस की बात है, सच में।
लोग कॉर्वेट लेना चाहेंगे या… या…
या मिआटा लेना चाहेंगे, पर, सच में।
हम जैसे कार प्रेमी जानते हैं कि सबसे आकर्षक कार यही है।
- सच में। - मेरे हाथ बंधे हुए हैं।
वैसे, घड़ी अच्छी है।
लेकिन अगर यह बिकाऊ नहीं है तो यहाँ क्या कर रही है?
मुझे लग रहा है कि तुमने मुझे पहचाना नहीं।
नहीं? शायद तुम्हें मेरी पत्नी, सैंडी याद होगी?
वह तुम्हारी पत्नी की दोस्त थी।
क्या अब कुछ याद आया?
तो, सैंडी ने मुझे तुम्हारे बहुत क़िस्से सुनाए हैं।
हो सकता है तुमने मलिसा की हत्या ना की हो, लेकिन तुमने उसके साथ बेवफ़ाई तो की थी।
और तुम उसके साथ बहुत बुरा बर्ताव करते थे, तुमने उसकी ज़िंदगी जहन्नुम बना दी थी।
मैं जानता हूँ कि तुम कैसे आदमी हो।
ठीक है, उसका…
उसका नाम क्या था, सैंडी?
हाँ। क्या सैंडी ने तुम्हें कभी यह बताया कि उसे कैसे पता मैं बेवफ़ा था?
नहीं, शायद नहीं।
क्या उसने तुम्हें बताया था कि एक बार मैंने उसके साथ इतना ज़बरदस्त सेक्स किया,
कि उसकी आँखों में ख़ून उतर आया?
तुम एक घटिया झूठे इंसान हो।
धत्।
क्या?
- तुम ही वह बंदे हो। - क्या?
तुम्हारे पलंग के पास रखी मेज़ पर वह जो तुम दोनों की तस्वीर है,
जिसमें तुम दोनों ने एक जैसे धूप के चश्मे पहने हैं।
बड़े-बड़े लाल दिल के आकार के।
वह तुम्हीं हो, है ना?
भाड़ में जाओ।
तुम भाड़ में जाओ।
क्या? मुझे मारना चाहते हो?
हाँ, मैं कमबख़्त तुम्हारा सिर फोड़ दूँगा। कमबख़्त एक और शब्द बोलकर दिखाओ।
मुझे नहीं पता था मेरी क़िस्मत इतनी अच्छी है कि मैक्स केडी यहाँ ब्यूइक ख़रीदने आएँगे,
लेकिन मुझे आपके यहाँ आने पर ख़ुशी हुई।
डेव, हमने अभी तक मैक्स को चाबियाँ क्यों नहीं दीं?
मैं इसे कमबख़्त कार नहीं बेचूँगा।
कोई बात नहीं, कोई बात नहीं, सर। कोई बात नहीं। कोई बात नहीं।
मैं समझता हूँ।
- यह मुझे दोषी समझते हैं, मैं… मैं… मैं नहीं… - आप दोषी नहीं हैं।
- मुझे आपका ख़याल रखना चाहिए था। - मैं कहीं और चला जाऊँगा।
आपने जो कुछ झेला है, उसके बाद आप ख़ास तवज्जो के हक़दार हैं।
- डेव… - सच में? आपने सोच लिया है?
हाँ। चलिए, अंदर चलते हैं, भरोसा कीजिए। चलिए। आइए, सब ठीक है।
तुम कमबख़्त चाबियाँ लेकर आओ।
- चलिए। - मुझे… मुझे इस सबकी आदत है।
हाँ, आपको इसकी आदत नहीं पड़नी चाहिए। किसी को नहीं पड़नी चाहिए।
पक्का अभी कैली बहुत ग़ुस्से में होगी।
मैं इसे कब उतार सकती हूँ?
"प्लीज़" कहो। शायद मैं तुम्हें इसे उतारने दूँ।
प्लीज़।
- हैलो। - हैलो।
हे भगवान। यह तो कैली का घर है।
सच में? मुझे…
मुझे नहीं पता था।
अच्छा हुआ मेरे पास वाई-फ़ाई जैमर है। यह इंटरनेट से चलने वाली
किसी भी चीज़ को बंद कर सकता है।
जैसे अलार्म सिस्टम।
हम थोड़ा नाश्ता कर सकते हैं।
हम सुबह से चरस पी रहे हैं। मुझे पता है तुम्हें भूख लगी है।
चलो। हम कुछ नहीं चुराएँगे।
हमारे अलावा किसी को पता नहीं चलेगा।
चलो।
मुस्कुराओ।
- ऊप्स! - बस थोड़ा सा नाश्ता?
हाँ, अब तुम पीछे नहीं हट सकतीं। चलो।
- खोल दो। - ठीक है।
यह तो काफ़ी आसान था।
ठीक है।
ध्यान से।
चलो।
हाँ, मैम।
मैं इस कमरे में बहुत बार आ चुकी हूँ।
लेकिन इस तरह नहीं। बहुत अजीब लग रहा है।
ऐसा जुर्म जिसमें किसी का नुक़सान ना हो, जुर्म नहीं होता।
कैली
क्या हमें चलना चाहिए? हमें चलना चाहिए।
मुझे यक़ीन है कि तुमने ज़रूर इस बिस्तर में कमबख़्त सेक्स करने का सपना देखा होगा।
तुम सुंदर लग रही हो।
चलो, खेलते हैं।
अगर उसके माँ-बाप आ गए तो?
कोई दिक्कत नहीं।
हम उन्हें मार डालेंगे।
आम तौर पर मुझे बहुत घबराहट होती रहती है।
लेकिन तुम्हारे साथ मैं बहुत शांत महसूस करती हूँ।
तुम्हें किस बात से इतना तनाव हो रहा है?
मेरे भाई की वजह से।
पता नहीं। पहले हम बहुत क़रीब थे।
लेकिन अब वह…
पहले जैसा ज़ैक नहीं रहा।
मुझे नहीं पता मैं उसे प्यार करना सीख पाऊँगी या नहीं।
क्या यह ख़राब बात है?
सिर्फ़ अच्छे लोग ही मन ही मन यह फ़िक्र करते हैं कि कहीं वे बुरे इंसान तो नहीं हैं।
- धत्! - धत्।
ठीक है।
रॉन कभी नाराज़ नहीं होता।
रॉन को ऐली सम्भाल लेगी।
हाँ। इसकी फ़िक्र ऐली को करने दो। मुझे तो मेगन की फ़िक्र है।
ठीक है।
इसीलिए तो हम प्रोजेक्ट मैनेजमेंट करते हैं, है ना?
इसे रोका जाना चाहिए था।
मैं ऐना बोल रही हूँ।
मैं तुम्हारी पेशकश के बारे में तुमसे बात करना चाहती थी।
तुम मुझे वापस इसी नम्बर पर फ़ोन कर सकते हो।
मैं तुम्हें अभी फ़ोन करता हूँ।
क्लासिक कार डीलरशिप
तुम्हारे पास कुत्ता है?
आजकल आप कुछ भी ख़रीद सकते हैं।
यहाँ तक कि बिना शर्त का प्यार भी।
मैं रूबेन के केस के गवाह से मिलने गई थी।
अह-हँ।
जो मुझे चाहिए था, वह मुझे नहीं मिला।
तो मैं सोच रही थी…
सोच रही थीं कि तुम्हें मेरी मदद चाहिए?
हाँ।
मैक्स, मुझे तुम्हारी मदद चाहिए।
मैं भी सोच रहा था।
इसका क्या मतलब है?
मैं सालों से इस बारे में सोच रहा था।
बेशक मैं तुम्हारी मदद करूँगा।
यह फिर कभी मत करना।
मैं तुम्हें जानकारी मैसेज कर दूँगी।
कार पर नज़र रखना।
यहाँ यह जो तुम्हारा दोस्त है, क्या… उसका क्या नाम है?
मतलब… मतलब, स्माइली या जो भी है।
जेल में, उसका एक "पडरीनो" था।
वह एक तरह का आध्यात्मिक मार्गदर्शक होता है।
और मेरा भी एक मार्गदर्शक था, तो इस तरह हम एक ही बिरादरी के हैं।
मुझे लगता है वह मुझे सच बता देगा। ठीक है?
मैक्स, तुम्हारी वकील होने के नाते,
मैं तुम्हें सलाह देना चाहूँगी कि तुम कुछ भी…
ग़ैर-क़ानूनी काम मत करना।
आप जो देखते हैं, वह देखना आप ख़ुद चुनते हैं, काउंसलर।
क्या हम थोड़ी देर के लिए अंदर आ सकते हैं?
वाह।
"के बोनिता।"
क्या ख़ूबसूरती है।
मुलायम। बढ़िया और मुलायम।
नहीं, नहीं। नहीं, नहीं। यह मत करो।
तुम उसे नाराज़ कर दोगे।
नहीं, इसे कुछ नहीं होगा।
मैं इसे बहुत पसंद हूँ।
- ठीक है। - है ना?
मिस्टर पिट, मैं आपको किसी अपराध में शामिल दिखाने की कोशिश नहीं कर रही हूँ।
मुझे बस आपकी मदद चाहिए।
अगर तुमने फिर से उस मरी हुई लड़की की बात करना शुरू किया,
तो यह भी तुम्हें नहीं बचा पाएगा।
तुम्हें तुम्हारा ताज मिल गया था, है ना?
हाँ, वह जेल की बात थी।
अब मैं कमबख़्त उस तरह की चीज़ों में नहीं पड़ता।
नहीं, नहीं, नहीं, नहीं।
तुम अभी भी ओबाताला के "संतेरो" हो।
शांति और न्याय का देवता।
और फिर भी तुम एक आदमी को ऐसे अपराध के लिए मर जाने दोगे जो उसने किया ही नहीं।
तुम क्या कर रहे हो, इसके सामने ये बातें क्यों कर रहे हो?
एक बार जब आप ताज पहन लेते हैं…
तो आप देवता की सेवा में लग जाते हैं।
और अब तुम्हारा रास्ता तुम्हें मुझ तक ले आया है, मेरे भाई।
मुझे शांगो ने ताज पहनाया था,
जो बिजली, प्रतिशोध
और अन्याय के उग्र निवारण के देवता हैं।
मैं थोड़ा बाहर घूम लेती हूँ।
तुम एक नए इंसान हो, है ना?
अतीत बीत चुका है।
और मुझे इस बारे में और कुछ नहीं कहना।
अच्छा।
हरामख़ोर!
अगर तुम्हें अन्याय नहीं दिखता, तो तुम्हारी इन आँखों का क्या काम?
हे, घटिया आदमी?
भाड़ में जा, हरामज़ादे!
माफ़ करना, तुम क्या कर रही हो?
हे, क्या तुम हमारा पीछा करते हुए यहाँ तक आई हो?
वहाँ मैंने तुम्हें उसके साथ देखा था।
तो, अब तुम उसकी रखैल बन गई हो?
नहीं, तुमने जो भी देखा था, वह बस…
क्या… क्या तुम इसे बंद करोगी?
- मैं नहीं… - मैंने एमी से कहा था कि उससे दूर रहे।
और मैंने मलिसा से भी कहा था।
लेकिन उन्होंने मेरी बात नहीं मानी।
क्या तुम एमी को जानती थी?
और मलिसा को?
उसने उन्हें भी अपनी रखैल बनाया था।
और देखो उनके साथ क्या हुआ।
तुम कौन हो?
उससे दूर रहो।
तुम्हारा फ़ोन ले आया।
मैंने तुम्हें एक रिकॉर्डिंग भेजी है।
यह 13 अगस्त, 2003 की बात है।
मैंने पार्टी में आंड्रे किंग को माया कुक पर गोली चलाकर उसकी हत्या करते हुए देखा था।
रूबेन रमीरेज़ तो वहाँ था भी नहीं।
तुमने उससे यह कुबूल करवा लिया कि आंड्रे ने हत्या की थी?
तुमने उसके साथ क्या किया?
इसका इस्तेमाल करो।
या मत करो।
तुम्हारी मर्ज़ी है।
शुक्रिया की कोई ज़रूरत नहीं।
टारवॉटर राज्य जेल सवाना, जॉर्जिया
इसमें कुछ तो पेंच होगा।
वे कुछ ना कुछ तो ज़रूर करेंगे ताकि मैं क़ैद में ही रहूँ, है ना?
इसमें थोड़ा समय लगेगा।
हमें कुछ काग़ज़ात तैयार करने होंगे
और जेल की कुछ औपचारिकताएँ पूरी करनी होंगी,
लेकिन जज को बस इसी की ज़रूरत थी।
तुम घर जा रहे हो।
आपने उससे सच कैसे बुलवाया?
यह सब ऐना ने किया है।
यह लोगों को मनाने में माहिर है।
हमने बस अपना काम किया है।
शुक्रिया।
ठीक है।
बधाई हो।
मैं थोड़ी देर बाहर घूमकर आती हूँ।
शुक्र… शुक्रिया।
हाँ।
हाय।
सोफ़?
मैंने तुम्हें अनब्लॉक कर दिया क्योंकि मुझे कुछ कहना है।
ठीक है।
फिर कभी मेरे पास मत आना।
जो तुमने किया है, मैं उसके लिए तुम्हें कभी माफ़ नहीं करूँगी।
तुम एक बुरे इंसान हो।
ज़ैक मुझे तुमसे मिलना है
एंजेलएक्स - अभी-अभी अच्छी ख़बर है
तुम मिल सकते हो
मैं कब से तुमसे बात करने की कोशिश कर रहा हूँ।
ठीक है, क्या? क्या हुआ?
तुमने मुझसे उस लड़की के बारे में छानबीन करने को कहा था जिससे ज़ैक बातें कर रहा था।
नवेआ वैलेंटाइन।
हाँ।
देखो मुझे क्या मिला।
फ़ेथ वैलेंटाइन
नवेआ की मॉम।
व्यक्ति पहचान रिपोर्ट
अपनी पिछली ज़िंदगी में, फ़ेथ जेल में नर्स थी।
लेकिन उसे एक मशहूर क़ैदी के साथ सम्बन्ध रखने की वजह से नौकरी से निकाल दिया गया।
बताओ वह क़ैदी कौन था।
तुम सुन रही हो मैं क्या कह रहा हूँ?
मुझे लगता है कि ज़ैक जिस लड़की से बातें कर रहा था, वह मैक्स केडी की बेटी है।
चलो, खेलते हैं।
उप-शीर्षक अनुवादक : पुनीत कुसुम